1. **Τι γνωρίζεις για τον Ιωάννη Καποδίστρια;**

Ο Ιωάννης Καποδίστριας καταγόταν από αριστοκρατική οικογένεια της **Κέρκυρας**. Μέχρι το 1822 ήταν (διετέλεσε) **υπουργός Εξωτερικών της Ρωσίας**. Πέντε χρόνια αργότερα , το **1827**, η Γ’ εθνοσυνέλευση της Τροιζήνας τον εξέλεξε **Κυβερνήτη της Ελλάδας**.

1. **Ποιες ήταν οι δυσκολίες που αντιμετώπισε όταν εκλέχτηκε κυβερνήτης της Ελλάδας;**

Όταν έφτασε στο Ναύπλιο, την πρώτη πρωτεύουσα του ελληνικού κράτους μετά την Αίγινα, ανέλαβε τη διακυβέρνηση μιας χώρας που είχε αντιμετωπίσει έναν **πολύχρονο αγώνα** και οι **κάτοικοί** της ήταν **εξαθλιωμένοι**.

1. **Ποια ήταν η πρώτη φροντίδα του; Τι έκανε για να πετύχει αυτόν το σκοπό;**

Πρώτη του μέριμνα ήταν να βελτιώσει την **διοίκηση** και την **οικονομία** του κράτους. Γι’ αυτό καθυστέρησε για δυο χρόνια την Δ’ εθνοσυνέλευση ( Άργος) και **ανέλαβε όλες τις εξουσίες** ο ίδιος . Για να διευκολύνει τις συναλλαγές ίδρυσε **Εθνική Τράπεζα** και έκοψε **νομίσματα** που αντικατέστησαν τα τούρκικα γρόσια.

1. **Σε ποιον τομέα έδωσε προτεραιότητα και γιατί; Ποιες ήταν οι ενέργειές του για να πετύχει τη στήριξη της γεωργίας; Ποιοι άλλοι τομείς αναπτύχθηκαν;**

Στήριξε τη **γεωργία** γιατί πίστευε ότι σ’ αυτήν στηριζόταν η πρόοδος της χώρας. Έτσι ίδρυσε **Γεωργική Σχολή** (Τίρυνθα) για την εκπαίδευση των Ελλήνων αγροτών , εισήγαγε την **καλλιέργεια της πατάτας** και βοήθησε στην **παραγωγή του μεταξιού**. Ακόμα αναπτύχθηκε η **ναυτιλία** και το **εμπόριο** και οργανώθηκε **τακτικός στρατός**.

1. **Ποιες ήταν οι δράσεις του για την ανάπτυξη της εκπαίδευσης των Ελλήνων;**

Ανέθεσε σε μια επιτροπή τη **σύνταξη βιβλίων** και τη **δημιουργία** **αλληλοδιδακτικών σχολείων**, όπου οι καλύτεροι μαθητές των μεγαλύτερων τάξεων ανέλαβαν να διδάξουν τους μικρότερους γραφή κι ανάγνωση , με τη βοήθεια των δασκάλων. Ίδρυσε το **πρώτο ελληνικό Γυμνάσιο**. Επίσης στην **Αίγινα** (προσωρινή πρωτεύουσα του κράτους πριν το Ναύπλιο) ίδρυσε **Ορφανοτροφείο** όπου λειτούργησαν **αλληλοδιδακτικά**, **ελληνικά** και **χειροτεχνικά** σχολεία , καθώς και το **Κεντρικό σχολείο** γιαανώτερες σπουδές.

1. **Ποιες ήταν οι δράσεις του στο διπλωματικό πεδίο και τι ήθελε να πετύχει;**

Επειδή δεν **είχαν σταματήσει οι διαπραγματεύσεις** με τις Μεγάλες Δυνάμεις, **δεν είχαν καθοριστεί** ακόμα τα **σύνορα** της χώρας. Ο Καποδίστριας , ως έμπειρος διπλωμάτης , κατάφερε να κατοχυρώσει όσο το δυνατόν **περισσότερα εδάφη** στο ελληνικό κράτος, το οποίο πρότεινε να είναι **εντελώς ανεξάρτητο** και με **δικό του ηγεμόνα**. Επίσης για να συμπεριλάβει στο νέο κράτος τη **Στερεά Ελλάδα και την Κρήτη** , προσπάθησε να διατηρήσει την **Επανάσταση** σ’ αυτές τις περιοχές.

1. **Ποια ήταν η τελευταία μάχη που δόθηκε και ποιο ήταν το αποτέλεσμα αυτής;**

Η τελευταία μάχη της επανάστασης δόθηκε στην **Πέτρα της Βοιωτίας** το **1829** όπου οι Έλληνες με επικεφαλής (αρχηγό) τον **Δημήτριο Υψηλάντη** **νίκησαν** τους Τούρκους και τους **ανάγκασαν** να υπογράψουν **συνθήκη**. Μετά απ’ αυτή τη νίκη ολόκληρη η **Στερεά Ελλάδα παραδόθηκε στους Έλληνες.**

1. **Τι προκάλεσε η διακυβέρνηση του Καποδίστρια και γιατί; Ποιο ήταν το τέλος του;**

Πολλές πολιτικές ομάδες δυσαρεστήθηκαν από τη **συγκεντρωτική διακυβέρνηση** του Καποδίστρια και τη **σύγκρουσή του με πολλά τοπικά συμφέροντα** και αντέδρασαν . Στις **27 Σεπτεμβρίου 1831 δολοφονήθηκε** στο Ναύπλιο και στη χώρα επικράτησε **αναρχία**.

**Το τέχνασμα του Καποδίστρια για να γνωρίσει την πατάτα στους Έλληνες**

Παραγγέλνοντας ένα φορτίο πατάτες, πρώτα διέταξε ότι πρέπει να προσφερθούν σε όποιον θα ενδιαφερόταν. Όμως οι πατάτες αντιμετωπίστηκαν με αδιαφορία από τον πληθυσμό και ολόκληρο το σχέδιο φάνηκε να αποτυγχάνει. Όμως ο Καποδίστριας, έχοντας γνώση για τις σύγχρονές του ελληνικές συνήθειες, διέταξε ολόκληρη η αποστολή των πατατών να ξεφορτώνεται σε δημόσια επίδειξη στις αποβάθρες του Ναυπλίου, αλλά να φυλάσσονται από φαινομενικά αυστηρές φρουρές. Σύντομα, κυκλοφόρησαν φήμες για τις πατάτες, ότι αφού τόσο καλά φρουρούνταν, έπρεπε να είναι μεγάλης σπουδαιότητας. Και αφού ήταν έτσι, κάποιοι δοκίμαζαν να τις κλέψουν.. Οι φρουρές είχαν διαταχτεί  να κάνουν με τρόπο τα στραβά μάτια και να επιτρέπουν ουσιαστικά την κλοπή. Έτσι, σύντομα όλες οι πατάτες του φορτίου είχαν κλαπεί και το σχέδιο του Καποδίστρια να τις εισαγάγει στην Ελλάδα είχε πετύχει.

Ο Ιωάννης Καποδίστριας έφτασε στο …………………………. το 1828 . Ανέλαβε τη διακυβέρνηση όταν η χώρα ήταν …………………………….. από τον …………………………… αγώνα.

Το πρώτο του μέλημα ήταν η **οργάνωση** της ……………………. και της ……………………………. Για να το πετύχει αυτό συγκέντρωσε όλες τις ………………………….. στο πρόσωπό του και ανέβαλε την …………………………………….. για ……….. χρόνια (Άργος 1829). Για να βοηθήσει τις συναλλαγές, ίδρυσε την ……………… …………………….. και έκοψε ………………………, νόμισμα που αντικατέστησε τα τούρκικα γρόσια.

Στήριξε τη **γεωργία** ιδρύοντας τη ……………………….. …………….., την εισαγωγή της καλλιέργειας της ……………………….. και την παραγωγή του ………………………….. Ακόμη αναπτύχθηκαν το **εμπόριο**, η …………………………… και οργανώθηκε …………………….. ………………………… .

Βαρύτητα έδωσε στην **εκπαίδευση** με τη σύνταξη ……………………. και την ίδρυση …………………………………………………………. Σχολείων. Ίδρυσε επίσης ……………………………………………… και ……………………….. σχολείο στην ……………………. , η οποία ήταν η πρώτη προσωρινή πρωτεύουσα του κράτους (1827-29), πριν το …………………… (1829-1834).

Σκοπός του Καποδίστρια ήταν να κατοχυρώσει όσο το δυνατόν περισσότερα …………………… στο ελληνικό κράτος, που πρότεινε να γίνει ……………………………… , με δικό του ……………………………… . Έτσι συνέχισε τις διαπραγματεύσεις με τις ………………………. ……………………… και κράτησε επαναστατημένες την ………………………. και τη …………………. Ελλάδα. Η τελευταία μάχη του Αγώνα δόθηκε στην περιοχή ………………… της ………………………….. (Σεπτέμβρη 1829) όπου οι Έλληνες με αρχηγό τον …………………….. …………………………… νίκησαν και ανάγκασαν τους Τούρκους να ………………………………………. και να παραδώσουν στους επαναστάτες ολόκληρη τη ……………… ……………………. .

Η …………………………………… ……………………………. όμως του Καποδίστρια και η σύγκρουσή του με τα τοπικά ……………………………………. δυσαρέστησε κάποιες ………………………………. ………………… . Έτσι στις 27 ………………………………. του ……………. Ο Καποδίστριας δολοφονήθηκε στο ……………………… και στη χώρα επικράτησε ……………………….